# Alsófricske

### A Wikipédiából, a szabad lexikonból.

Alsófricske (szlovákul Fričkovce) község Szlovákiában, az Eperjesi kerület Bártfai járásában. 2001-ben 691 lakosából 688 szlovák volt.

## [szerkesztés] Fekvése

Bártfától 13 km-re délre fekszik.

## [szerkesztés] Története

A falu valószínűleg a 14. század első felében keletkezett. 1427-ben Frychhaw néven említik először, ekkor lakói 24 porta után adóztak. Fricske a közepes nagyságú falvak közé számított. Kezdetben, a 14. század első felében a Perényiek birtoka volt. A 15. század végén és a 16. század elején a Máriássyaké, majd a század második felében a Bornemissza és a Darholc családé. 1600-ban 20 parasztház és soltészház volt a faluban. Lakói erdei munkával, mezőgazdasággal, fazsindelykészítéssel foglalkoztak. A 19. században a falunak gazdag birtokosa lett a Forgách család személyében, akik a közeli Hertnek kastélyában laktak. A 20. század elején sok lakos vándorolt ki az Egyesült Államokba és Kanadába. 1910-ben 381, túlnyomórészt szlovák lakosa volt. A trianoni békeszerződés előtt Sáros vármegye Bártfai járásához tartozott.

## [szerkesztés] Nevezetességei

- Szent Márton tiszteletére szentelt római katolikus temploma 1821-22-ben épült. 1922-ben resturálták.
- A Rózsafüzér Királynője tiszteletére szentelt új római katolikus temploma 1991-ben épült.
- A falu északi részén egy 15. században épített pince található, ahol régen a Lengyelországba és Magyarországra szállított bort raktározták.

## [szerkesztés] Külső hivatkozások

- Hivatalos oldal
- Községinfó
- Alőfricske Szlovákia térképén

A lap eredeti címe "http://hu.wikipedia.org../../../a/l/s/Als%C3%B3fricske.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina